ניווט אסטרונומי

ניווט אסטרונומי משתמש בגרמי השמים על מנת למצוא את המיקום, וזאת בניגוד לשיטות ניווט אחרות כגון ניווט חופי. בניווט אסטרונומי ישנן מספר שיטות למציאת המיקום בעזרת גרמים שמימיים.

לצורך החישובים משתמשים בסקסטנט, אלמנך, טבלאות ללקיחת תצפיות, טבלאות נוריס ובחלקן יש צורך בידע מוקדם.

שיטות לחישוב קו הרוחב
אחת מהשיטות לחישוב קו רוחב:
 כוכב הצפון: כיוון שכוכב הצפון (פולאריס) נמצא בקירוב טוב מעל הקוטב הצפוני, ניתן רק על ידי מדידת גובהו מעל האופק (במעלות) למצוא את קו הרוחב בו אנו נמצאים. על מנת להגיע לרמת דיוק גדולה יותר יש צורך בתיקון המרחק שלו מהקוטב. שיטה זו יעילה רק בחצי הכדור הצפוני, ממנו ניתן לראות את כוכב הצפון. בחצי הכדור הדרומי משתמשים בקבוצת הכוכבים הנקראת הצלב הדרומי, הנמצאת בקירוב מעל לקוטב הדרומי.

שיטה שנייה למציאת קו רוחב, דורשת מעט ידע מוקדם וספרות עזר:
 צהירה: כאשר גוף שמימי נמצא בצהירה (מלשון צהריים), הוא נמצא בשיא גובהו. ניתן לאמת את זה בשתי דרכים, הראשונה מדידה פיזית על ידי סקסטנט, או על ידי מד אזימוט (שיראה כיוון צפון או דרום בלבד). לאחר שגילינו מהי הזוית מעל האופק בזמן צהירה (במעלות), יש להחסיר 90 ממספר זה. את התוצאה יש להוסיף או להחסיר מן הנטייה של אותו גורם שמימי. ועל ידי כך מתקבל קו הרוחב בו אנו נמצאים.

שיטה למציאת קו האורך
 מחשבים את הגובה של הגוף השמימי מעל האופק, ומבצעים תיקון לשגיאות הסקסטנט.
 מחשבים בעזרת "אתר משוער" מהו המיקום  שלנו (בעזרת האלמנך), אך משתמשים בקו אורך משלים.
 מחשבים מהי הנטיה של אותו גורם שמימי (בעזרת האלמנך).
 נכנסים לטבלאות ללקיחת תצפיות ומוצאים לפי קו הרוחב המשוער ולפי המיקום מה יהיה הגובה המחושב, ומה יהיה האזימוט.
 מפחיתים את הגובה המחושב מהגובה שמצאנו בפועל.
 אם התוצאה חיובית, יש להמשיך לכיוון האזימוט אותו חישבנו (Toward).
 אם התוצאה שלילית, יש לנוע לכיוון ההפוך מן האזימוט (A way).
 כעת מסמנים קו הניצב לאזימוט, בקו זה אנו נמצאים.

יש לחזור על הפעולה מספר פעמים ועל ידי הרצת תכווינים ניתן למצוא מיקום מדויק.

קישורים חיצוניים

 
 א. שינפלד, איך יקבע רב חובל את מקום אונייתו בלב ים, "חיל הים" י' אפריל 1949, עמ' 36.
 
 

ניווט